Halpa-Halli sulkee myymälänsä Matkuksen kauppakeskuksessa | HalpaHalli
HH 50-v. kampanja-aikana 25.11.-31.12.2019 laskulla tehtyihin ostoihin 50 pv korotonta maksuaikaa!* Lue lisää!
HALPA-HALLI SULKEE MYYMÄLÄNSÄ MATKUKSEN KAUPPAKESKUKSESSA
Kokkolan Halpa-Halli Oy sulkee myymälänsä Matkuksen kauppakeskuksessa Kuopiossa kesäkuun 2017 loppuun mennessä. Yhtiön toimitusjohtaja Janne Ylinen sanoo, ettei käydyissä yhteistoimintaneuvotteluissa valitettavasti löytynyt keinoja jatkaa myymälän toimintaa liiketaloudellisesti kannattavasti.
– Olemme toimineet Matkuksessa alusta saakka, ja tuona aikana kauppakeskuksen toiminta on kehittynyt ja kävijämäärä kasvanut. Matkuksessa kaupankäynti kuitenkin painottuu entistä enemmän viikonloppuihin sunnuntain ollessa erittäin tärkeä kauppapäivä. Halpa-Halli puolestaan ei ole arvoihinsa perustuen auki sunnuntaisin, mikä on ollut haaste sekä meille että kauppakeskukselle, Ylinen toteaa.
Kuopion myymälässä työskentelee 30 työntekijää. Ylisen mukaan Halpa-Halli on edelleen kiinnostunut Kuopiosta, ja yhtiö etsii hyvää kauppapaikkaa suur-Kuopion alueelta.
Halpa-Halli laajentaa Lapualla ja Kokkolassa
Halpa-Halli hioo parhaillaan ketjukonseptiaan uudistamalla myymäläverkostoa ja avaamalla tulevana keväänä verkkokaupan. Lapualla sekä Kokkolassa valmistuvat kuluvan vuoden aikana merkittävät myymälälaajennukset.
Käynnistymässä on myös muita huomattavia myymälähankkeita, joista yhtiö tiedottaa lähiaikoina.
Lautapelit ja palapelit -25%